Дастаеўскія

**Дастаеўскія** (***Dastajeŭskija***) — беларускі шляхецкі род гербу ўласнага («Радван» зьменены), вядомы на Піншчыне ад канца 15 стагодзьдзя. У 16 і 17 стст. перасялілія на Валынь і ў Наваградзкае ваяводзтва.

## Паходжаньне роду

Даніла Іванавіч Ірцішчавіч у 1506 годзе атрымаў ад пінскага князя Фёдара Яраславіча грамату на маёнтак Палкоцічы і на частку вёскі Дастоева ў Пінскім павеце на паўночны ўсход ад Пінску, паміж рэкамі Пінай і Ясельдай. На попіс войска ў 1528 ставіў 1 коньніка. Даніла Іванавіч меў сыноў Івана Данілавіча (у 1522 валодаў зямлёй у сяле Ляхавічы) і Сямёна Данілавіча Ірцішчавіча (узгадваецца ў 1566). Сыны першага з іх — Сасін Іванавіч Дастаеўскі і Фёдар Іванавіч Даніловіч-Дастаеўскі, вядомы на Попісах 1567 і 1565 гадоў. Сасін у 1567 ставіў 1 коньніка ў войска ВКЛ, а Фёдар — «*2 кони — збройна, по гусарску, а драба з лучъницою на кони*», служыў ён у князя Андрэя Курбскага. Пасьля прозьвішча Дастаеўскія замацавалася за іх нашчадкамі. Найбольш вядомы прадстаўнік роду — Фёдар Дастаеўскі (1821—1881), расейскі пісьменьнік.

## Вядомыя прадстаўнікі роду
Даніла Іванавіч Ірцішчавіч (Ірцішч, Арцішчавіч), у 1506 атрымаў Дастоева
# Іван Данілавіч
## Сасін Даніловіч-Дастаешскі
## Фёдар Даніловіч-Дастаеўскі, у 1572 разам з Андрэем Курбскім пасяляецца на Валыні, заснавальнік валынскае галіны роду
## Стафан, перайшоў у каталіцтва, земянін менскі, у 1579 атрымаў ува ўладаньне Менскі Вазьнясенскі манастыр, у 1590 прадаў маёнтак Сеньніца князю Горскаму
### Марыяна (?-14 кастрычніка 1609), за забойства мужа прысуджаная да пакараньня сьмерцю, м. — Станіслаў Карловіч, земянін менскі
### Рэгіна, абвінавачвалася ў 1606—1609 у падробцы тастамэнту Станіслава Карловіча
# Сямён Данілавіч

Пётра, у 1598—1599 маршалак пінскага павету, дэпутат Галоўнага Трыбуналу ВКЛ у 1599 і 1619

Акіндзій, ераманах Кіева-Пячорскага манастыра

Піліп, таварыш пінскае харугвы, разам з харугвай быў абвінавачаны ў рабаваньні Рэчыцкіх

Яраш, у 1604 падстароста оўруцкі

Стафан, у 1624 вярнуўся з турэцкае няволі, павесіў у знак падзякі срэбраныя ланцугі перад абразом Маці Божай у Львове

Пётра, 1627—1628 маршалак пінскага павету, у 1627 судзьдзя гродзкі пінскі

Філон, у 1627 земскі ўраднік, трацейскі судзьдзя з боку пінскага япіскапа

Хведар, дэпутат Галоўнага Трыбуналу ВКЛ у 1634

Бэнэдыкт (да 1622-пасьля 1669), ад 25 чэрвеня 1635 падчашы пінскі

Андрэй, харужы валынскі ў 1649

Аляксандар, Багуміл, Станіслаў — паслы на элекцыйны сойм 1648

Лявон, пасол на элекцыйны сойм 1669

Ян, пасол на элекцыйны сойм 1697

Стафан, біскуп

## Частковы радавод

 Рыгор (Міхал?)
  └─> Андрэй (1756-каля 1819), уніяцкі, пасьля праваслаўны сьвятар у вёсцы Войтаўцы (цяпер Віньніцкая вобласьць, Украіна)
         ├─> Міхал (1787-1839), мэдык ∞ Марыя Фёдараўна Нячаева (1800-1837), з купецкага роду
         │          ├─> Міхаіл (1820−1864), пісьменьнік ∞ Эмілія Фёдараўна фон Дытмар
         │          │         ├─> Марыя (1844—1888)
         │          │         ├─> Кацярына (1853—1932)
         │          │         └─> Варвара (1854—1864)
         │          ├─> Фёдар (1821-1881), пісьменьнік; ∞ 1) Марыя Дзьміітрыеўна (1824-1864); ∞ 2) Ганна (1846-1918), д. Рыгора Іванавіча Сьніткіна
         │          │          ├─> Любоў (1869—1926)
         │          │          ├─> Соф'я (6 сакавіка-24 траўня 1868)
         │          │          ├─> Фёдар (1871-1922)
         │          │          └─> Аляксей (1875-16 траўня 1878)
         │          ├─> Варвара (1822—1893) 
         │          ├─> Андрэй (1825—1897), архітэктар ∞ (1850) Домніка Іванаўна Федарчэнка (1825—1887)
         │          │          ├─> Аляксандар (1857-[1894]), гістоляг
         │          │          ├─>Андрэй (1863—1933), географ
         │          │          ├─>Варвара  (1858—1935)
         │          │          └─>Яўгеньня (1853—1919)
         │          ├─> Вера (1829—1896)
         │          ├─> Любоў (1829), блізьнятка Веры, памерла праз колькі дзён пасьля нараджэньня
         │          └─> Аляксандра (1835—1889)
         ├─> Леў
         ├─> Ганна
         ├─> Канстанцыя
         ├─> Тэкля
         ├─> Марыя
         └─> Лукер'я

## Літаратура
* 

## Вонкавыя спасылкі
Пра род Дастаеўскіх (па-расейску)


Катэгорыя:Беларускія шляхецкія роды
Катэгорыя:Расейскія шляхецкія роды
Катэгорыя:Генэалёгія